CELEX: C2005/281/44
Language: lt
Date: 2005-11-12 00:00:00
Title: Byla T-314/05 2005 m. rugpjūčio 10 d. pareikštas ieškinys — Arko ir kiti prieš Komisiją

12.11.2005   
            
            
               LT
            
            
               Europos Sąjungos oficialusis leidinys
            
            
               C 281/23
            
         2005 m. rugpjūčio 10 d. pareikštas ieškinys — Arko ir kiti prieš Komisiją
   (Byla T-314/05)
   (2005/C 281/44)
   Proceso kalba: prancūzų
   Šalys
   
      Ieškovai: Eva Arko (Briuselis, Belgija) ir 28 kiti ieškovai, atstovaujami advokato S. Rodrigues ir advokato A. Jaume
   
      Atsakovė: Europos Bendrijų Komisija
   Ieškovų reikalavimai
   Pagrindiniai reikalavimai,
   
               —
            
            
               panaikinti atsakovės sprendimus dėl paskyrimų tiek, kiek jais, remiantis Pareigūnų tarnybos nuostatų XIII priedo 12 straipsnio 3 dalimi, ieškovų lygis ir pakopa nustatomi remiantis nuostatomis, galiojančiomis nuo 2004 m. gegužės 1 d.
            
         
               —
            
            
               nurodyti atsakovei tokio ginčijamų sprendimų panaikinimo pasekmes, būtent, ieškovų paskyrimo pakeitimą remiantis Pareigūnų tarnybos nuostatų XIII priedo 2 straipsnio 1 dalyje pateikiama atitikmenų lentele.
            
         Papildomi reikalavimai:
   
               —
            
            
               priteisti iš Komisijos atlyginti žalą, ieškovų patirtą dėl to, kad jie nebuvo paskirti remiantis Pareigūnų tarnybos nuostatų XIII priedo 2 straipsnio 1 dalimi nuo sprendimų dėl ieškovų paskyrimų datos.
            
         Bet kuriuo atveju:
   
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovai, Komisijos pareigūnai, laimėjo konkursą, įvykusį iki 2004 m. gegužės 1 d. įsigaliojusių Pareigūnų tarnybos nuostatų pakeitimo. Jie buvo įdarbinti po šios datos paskiriant į, jų teigimu, mažiau palankesnį lygį ir pakopą nei numatyta pagal naujuosius nuostatus. Šiuo ieškiniu jie ginčija šiuos paskyrimus.
   Jie nurodo, kad nagrinėjamu atveju negali būti taikomas Pareigūnų tarnybos nuostatų XIII priedo 12 straipsnis bei, papildomai, tai, kad ši nuostata yra neteisėta, kadangi pažeidžia kelis Bendrijos teisės principus. Šiuo požiūriu jie nurodo nediskriminavimo, lygių galimybių ir laisvo darbuotojų judėjimo principus. Ieškovai teigia, jog šie principai buvo pažeisti todėl, kad dauguma šių pareigūnų yra naujųjų valstybių narių piliečiai. Jie taip pat mano, kad buvo diskriminuojami, palyginti su į tą patį tinkamumo sąrašą įrašytais iki 2004 m. gegužės 1 d. paskirtais pareigūnais.
   Tuo pačiu ieškovai nurodo tariamą Pareigūnų tarnybos nuostatų 31 straipsnio, numatančio, kad naujam pareigūnui priskiriamas tas pareigų grupės lygis, kuris nurodytas pranešime apie jo laimėtą konkursą, teisėtų lūkesčių, teisinio saugumo, gero administravimo ir proporcingumo principų, administracijos rūpestingumo pareigos pažeidimą bei piktnaudžiavimą įgaliojimais.